Държавен вестник, бр. 66, 2013 г., стр. 45

БРОЙ  66	
Д Ъ Р Ж А В Е Н  В Е С Т Н И К 	
СТР.  45  
Раздел V
Определяне на количествата електрическа 
енергия, търгувани на борсовия пазар на елек­
трическа енергия
Чл. 45. (1) Независимият преносен оператор 
приема всички предложения за деня на доставка 
(Д), подадени в деня на търговия (Д-1), до затва­
рянето на борсовия пазар.
(2) След проверка и валидиране на пред­
ложенията независимият преносен оператор 
извършва изчисляването на равновесна цена и 
търгувани количества електрическа енергия за 
всеки интервал на доставка (един час) за деня 
на доставка (Д).
(3) При пресмятането на цените и количе­
ствата по ал. 2 се вземат предвид само приети и 
валидирани предложения.
(4) Независимият преносен оператор определя 
първоначална равновесна цена в националната 
пазарна зона, както следва:
1. На основа на получените предложения опре­
деля кривата на търсене и кривата на предлагане 
в националната пазарна зона съгласно чл. 48 и 49;
2. В случаите, когато количеството на търсе­
не или предлагане е равно на нула, предприема 
действията, посочени в чл. 50, ал. 4;
3. За всички останали случаи определя рав­
новесна цена на националната пазарна зона 
съгласно чл. 52.
Чл. 46. Когато един борсов пазар на електри­
ческа енергия обединява няколко национални 
пазарни зони и се използва за оптимизиране на 
търгуваните обеми между тези национални па­
зарни зони, се предприемат отделни процедури, 
съгласувани със съседните системни оператори.
Чл. 47. (1) Двойките цена – количество, приети 
за търгуване, определят окончателната сделка 
между независимия преносен оператор и участ­
ник на борсовия пазар на електрическа енергия, 
която е за определена пазарна зона, определен ден 
на доставка и определен интервал на доставка.
(2) Сделката по ал. 1 е по равновесна цена, 
определена от независимия преносен оператор 
за съответната пазарна зона, ден на доставка и 
интервал на доставка.
Раздел VI
Определяне на кривите на търсене и предлагане
Чл. 48. Независимият преносен оператор оп­
ределя кривата на предлагане чрез събиране в 
една крива на всички двойки цена – количество 
от предложенията за продажба, подредени по 
възходящ ред на цената, започвайки с двойката 
цена – количество с най-ниската цена към тази 
с най-високата цена.
Чл. 49. Независимият преносен оператор 
определя кривата на търсене чрез събиране в 
една крива на всички двойки цена – количество 
от предложенията за покупка, подредени по 
низходящ ред на цената, започвайки с двойката 
цена – количество с най-висока цена към тази с 
най-ниска цена.
Чл. 50. (1) Равновесната цена е пресечната 
точка на кривата на търсене (агрегирани пред­
ложения за покупка) и кривата на предлагане 
(агрегирани предложения за продажба).
(2) В случай че има само една пресечна точка 
или ако всички пресечни точки имат само една 
цена, то цената, отговаряща на пресечната точка, 
е равновесната цена.
(3) В случай че кривите на търсенето и пред­
лагането се пресичат в различни точки, фор­
миращи общ участък с максимална цена Цmax 
и минимална цена Цmin, равновесната цена се 
определя с помощта на референтна цена Цреф, 
както следва:
РЦ = Цmax, при Цреф>Цmax
РЦ = Цреф, при Цmin<Цреф<Цmax
РЦ = Цmin, при Цреф<Цmin,
където:
РЦ е равновесната цена;
Цmax – най-високата цена, отговаряща на 
пресечните точки между кривата на търсене и 
кривата на предлагане;
Цmin – най-ниската цена, отговаряща на 
пресечните точки между кривата на търсене и 
кривата на предлагане;
Цреф – референтна цена, представляваща 
средноаритметичната цена от последните три 
седмици за същия часови интервал. 
(4) Когато общото количество на търсене 
или предлагане е равно на нула или липсва 
пресичане на кривите на търсене и предлагане, 
не се реализират количества за търговия, тогава 
равновесната цена се приема за равна на най-
близката до референтната цена на валидирана 
оферта за търсене или предлагане за съответния 
сетълмент период.
Раздел VII
Определяне на обемите на търсене и пред­
лагане
Чл. 51. Когато равновесната цена за съответ­
ната пазарна зона/зони не е определена, обемите 
на предлагане и търсене ще бъдат равни на нула. 
За всички други случаи:
1. Обемът на предлагане се определя, както 
следва:
ОП = ∑Kn,
където Кп е количества, отговарящи на двой­
ките цена – количество от предложенията за 
продажба, съдържащи цена, по-ниска или равна 
на равновесната цена.
2. Обемът на търсене се определя, както следва:
ОТ = ∑Кк,
където К к е количествата, отговарящи на 
двойките цена – количество от предложенията за 
покупка, съдържащи цена, по-висока или равна 
на равновесната цена.
Раздел VIII
Мерки в случаите, когато предлагането не е 
достатъчно или има липса на търсене
Чл. 52. (1) Когато пазарната крива на търсе­
не или пазарната крива на предлагане съдържа 
сумарно количество равно на нула или липсва 
пресичане на посочените по-горе криви, незави­
симият преносен оператор стартира процедура за 
известяване на участниците на борсовия пазар 
на електрическа енергия за възникналите обсто­
ятелства, описана подробно в инструкцията за 
участие на борсовия пазар.